
Pseudo-Aurelius Victor Origo Gentis Romanae című művének stilometriai elemzése

Sextus Aurelius Victor, egy Kr. u. IV. századi római történetíró, neve alatt maradt fent egy három műből álló gyűjtemény, amelynek csak az egyik darabját írta biztosan a nevezett szerző. Jelen dolgozat középpontjában az egyik mű, az Origo gentis Romanae című írás áll, amit nem Aurelius Victor írt, és amelyet stilometriai elemzéseknek vetek alá. A stilometria egy Magyarországon kevéssé ismert eljárás, melynek során egy szöveg stílusát vizsgáljuk matematikai eszközökkel. Az eljárás segítségével megállapítható egy szöveg szerzője. A dolgozatban ismertetem az Origo gentis Romanaeval kapcsolatos kérdéseket, a stilometria kialakulását és a vizsgálatok során alkalmazott eljárásokat és eszközöket. Ezután a vizsgálatok leírása és az eredmények elemzése következik.



